શહેરના જુદા જુદા વિસ્તારમાં આત્મહત્યાના ચાર બનાવ બન્યા છે જેમાં બે યુવતી અને એક યુવાને ગળાફાંસો ખાઇ આત્મહત્યા કરી હતી. જ્યારે એક મહિલાએ એસિડ પી લઇ જીવન ટૂંકાવી નાખ્યું હતું. આ અંગેની વિગત એવી છે કે રાયપુર વિસ્તારમાં બિગબજાર નજીક કે.કા.શાસ્ત્રીનગર ખાતે આવેલા બ્લોક નં.૩માં રહેતી જીગીશા મહેશભાઇ ચાવડા નામની યુવતીએ પોતાના ઘરમાં જ સાંજના સુમારે ગળાફાંસો ખાઇ આત્મહત્યા કરી હતી. જ્યારે ખોખરામાં દેશમુખ વાડી પાસે આવેલ ભાવનાનગરમાં રહેતી રંજનાબહેન બબલુભાઇ બિટોરિયા નામની ૧૮ વર્ષની યુવતીએ પણ અંગત કારણોસર ગળેફાંસો ખાઇ જીવન ટૂંકાવ્યું હતું.